**Tiszaladány Község Önkormányzat képviselő – testületének**

**8/2016. (XII. 6.) önkormányzati rendelete**

**az egészségügyi alapellátási körzetek megállapításáról**

Tiszaladány Község Önkormányzatának Képviselő - testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

1. §(1) A rendelet hatálya kiterjed az önkormányzat közigazgatási területén egészségügyi alapellátást végző felnőtt háziorvosi, házi gyermekorvosi, fogorvosi, az alapellátáshoz kapcsolódó ügyeleti ellátásra, területi védőnői, valamint iskola-egészségügyi ellátást biztosító orvosra és védőnőre.

(2) A rendelet hatálya kiterjed Tiszatardos Községi Önkormányzatokkal kötött feladat ellátási szerződés alapján a háziorvosi, illetve a védőnői ellátás tekintetében Tiszatardos község közigazgatási területére.

1. §. Tiszaladány Község Önkormányzata Képviselő-testülete – területi ellátási kötelezettséggel – egy vegyes háziorvosi körzetet hoz létre, mely vegyes háziorvosi körzethez tartozik Tiszatardos település teljes közigazgatási területe. A háziorvosi körzet székhelye: Tiszaladány, Kossuth út 60. sz.
2. § Az alapellátáshoz kapcsolódó központi házi- és gyermekorvosi ügyeletet az önkormányzat a Tokaji Többcélú Kistérségi Társulással kötött Társulási Megállapodás keretében látja el. Az ügyeleti ellátás székhelye: Dombi Sámuel Kistérségi Egészségközpont 3910 Tokaj, Bodrogkeresztúri út 52/A.
3. § Tiszaladány község Önkormányzatának teljes közigazgatási területe egy fogorvosi alapellátási körzetet alkot. A fogorvosi körzet székhelye: 3910 Tokaj, Bodrogkeresztúri út 52/A.
4. § Tiszaladány Község Önkormányzat Képviselő-testülete – területi ellátási kötelezettséggel – egy védőnői körzetet hoz létre, mely védőnői körzethez tartozik Tiszatardos település teljes közigazgatási területe. A védőnői körzet székhelye: Tiszaladány, Kossuth út 60. sz.
5. § Az iskola-egészségügyi ellátás a háziorvos és védőnő együttes szolgáltatásából áll, melyet a 3929 Tiszaladány, Kossuth út 60. szám alatti orvosi rendelőben biztosítanak.
6. § (1) Ez a rendelet a kihirdetését követő napon lép hatályba.

(2) Hatályát veszti az egészségügyi alapellátási körzetek kialakításáról szóló 4/2002. (VI. 6.) számú rendelet.

Péterné Ferencz Zsuzsanna Dr. Liszkai Ferenc

jegyző polgármester